RS ส่ง “ไลฟ์สตาร์” เปิดตัว “เวล ยู รีวิทัลไลท์ซิ่ง อินเทนส์ เซต” บุกตลาดสกินแคร์
RS ส่ง “ไลฟ์สตาร์” ตีตลาดสกินแคร์ เปิดตัว “เวล ยู รีวิทัลไลท์ซิ่ง อินเทนส์ เซต” พบ 3 ผลิตภัณฑ์ความงามชะลอวัย หวังขยายฐานกลุ่มลูกค้าวัย 30 ปีขึ้นไป พร้อมเพิ่มช่องทางขายออนไลน์
RS ส่ง “ไลฟ์สตาร์” บุกสกินแคร์ เปิดตัว “เวล ยู รีวิทัลไลท์ซิ่ง อินเทนส์ เซต” ผลิตภัณฑ์ความงามชะลอวัย ขยายฐานกลุ่มลูกค้าวัย 30 ปีขึ้นไป
8 ก.ย. 2565

นางพรพรรณ เตชรุ่งชัยกุล ประธานเจ้าหน้าที่บริหาร บริษัท ไลฟ์สตาร์ จำกัด ในเครือ อาร์เอส กรุ๊ป กล่าวว่า ที่ผ่านมา แบรนด์ เวล ยู ภายใต้การดำเนินงานของ ไลฟ์สตาร์ ได้นำนวัตกรรมใหม่ๆ จากทั่วโลกมาช่วยดูแลและแก้ปัญหาสุขภาพของผู้คนที่หลากหลาย เพื่อมุ่งสู่การเป็น ‘Wellness Innovation for a Better Life’ ซึ่งข้อมูลจาก Euromonitor ในปี 2563 พบว่า ตลาดความงามไทยตลอดหลายปีที่ผ่านมามีการเติบโตอย่างต่อเนื่อง โดยในปี 2562 เติบโตประมาณ 7% จากปีก่อนหน้า และมีมูลค่าการเติบโตที่สูงกว่าตลาดโลก โดยสกินแคร์มีสัดส่วนยอดขายมากที่สุดอยู่ที่ 42% หรือมูลค่าประมาณ 9.19 หมื่นล้านบาท โดยตลาดสกินแคร์ สัดส่วนผลิตภัณฑ์เพื่อการดูแลผิวหน้ามีขนาดใหญ่ที่สุดถึง 81% แสดงให้เห็นว่าตลาดมีความต้องการสูงและเป็นสัดส่วนที่น่าสนใจ
ดังนั้น เพื่อต่อยอดความสำเร็จของตลาดอาหารเสริม แบรนด์ เวล ยู จึงมองเห็นโอกาสของการนำนวัตกรรมใหม่ๆ มาใช้กับผลิตภัณฑ์สกินแคร์ เวล ยู รีวิทัลไลท์ซิ่ง   อินเทนส์ เซต สูตรเข้มข้นที่อุดมไปด้วยสารสกัดล้ำค่าจากแหล่งธรรมชาติที่ดีที่สุดของ 2 ทวีป ที่ผ่านการวิจัยจากแล็บชั้นนำในต่างประเทศ มีนวัตกรรม SkinectutaTM ที่ทำงานคล้ายการฉีดโบท็อกซ์ ช่วยให้ผิวอ่อนเยาว์ ยกกระชับ และชะลอริ้วรอยแห่งวัย ผลลัพธ์เทียบเท่าสกินแคร์เคาน์เตอร์แบรนด์ แต่จ่ายในราคาที่ทุกคนจับต้องได้ โดยมุ่งเน้นการตอบโจทย์ปัญหาผิวหน้าของลูกค้าในกลุ่มอายุ 30+ ที่เริ่มกังวลกับปัญหาผิวพรรณโดยเฉพาะริ้วรอยบนใบหน้า
โดยสารสกัดสำคัญในผลิตภัณฑ์ เวล ยู รีวิทัลไลท์ซิ่ง อินเทนส์ ได้แก่ 1.Acmella Flower Extract จากประเทศมาดากัสการ์ พืชสมุนไพรที่อยู่ในเขตร้อนแถบมหาสมุทรอินเดีย อุดมด้วยสาร Alkylamide คือ N-isobutylamide (Spilanthol) ซึ่งเป็นหนึ่งในสารที่สำคัญที่ช่วยลดอาการเจ็บปวดได้ ช่วยให้กล้ามเนื้อผ่อนคลาย ลดริ้วรอยบนใบหน้าอันเกิดจากการภาวะเครียด จากการแสดงอารมณ์ มีกลไกการทำงานคล้ายกับโบท็อกซ์ (Botox) จึงช่วยลดการหดตัวของกล้ามเนื้อได้ ส่งผลให้ริ้วรอยดูตื้นขึ้น ผิวเรียบเนียน
รวมทั้ง 2.Organic Kangaroo Paw Flower Extract (SKINnecturaTM) จากประเทศออสเตรเลีย สารสกัดจากดอกไม้ท้องถิ่น และเป็นสัญลักษณ์ของออสเตรเลียตะวันตก ผ่านการรับรองเป็นพืชออร์แกนิกของออสเตรเลีย (Australian Certified Organic) ที่มีคุณสมบัติช่วยเพิ่มการสังเคราะห์ Glycoprotein ที่ชื่อ Tenascin-X กระตุ้นการสร้างคอลลาเจน และอีลาสตินให้แก่ผิว ซึ่งจะช่วยเพิ่มความยืดหยุ่น ลดริ้วรอยและการหย่อนคล้อยของผิวพรรณ
นอกจากนี้ ยังมี 4DHYA &amp; Hyarulonic acid อีก 8 ชนิด ที่มีโมเลกุลต่างกัน เพื่อช่วยโอบอุ้มความชุ่มชื้นไว้ในแต่ละชั้นผิวได้อย่างล้ำลึก ส่งเสริมให้เซลล์ผิวได้สัมผัสกับสารสกัดเพื่อชะลอริ้วรอยแห่งวัยได้ดียิ่งขึ้น โดยทุกผลิตภัณฑ์ผ่านการทดลองโดยแพทย์ผิวหนังว่าไม่ก่อให้เกิดอาการแพ้
สำหรับ เวล ยู รีวิทัลไลท์ซิ่ง อินเทนส์ เซต ประกอบด้วย 3 ผลิตภัณฑ์ ได้แก่ 1.เวล ยู รีวิทัลไลท์ซิ่ง อินเทนส์ เซรั่ม ผลิตภัณฑ์บํารุงผิวหน้า เนื้อเซรั่มนุ่มบางเบา ซึมเข้าสู่ผิวได้อย่างรวดเร็ว บำรุงผิวล้ำลึก ช่วยให้ริ้วรอยแลดูจางลง ปริมาณสุทธิ 30 มล. ราคา 799 บาท
รวมทั้ง 2.เวล ยู รีไวทัลไลซิ่ง อินเทนส์ ซันสกรีน เอสพีเอฟ 50 พี เอ++++ โลชั่นกันแดดผิวหน้า SPF50 PA++++ สูตร Water Resistant ด้วย Hybrid Sunshield Technology ที่นำสารกันแดด Chemical &amp;Physical มาผสานกันอย่างลงตัว เพื่อการปกป้องผิวที่มีประสิทธิภาพมากขึ้น ให้สัมผัสบางเบา สบายผิว และไม่เหนอะหนะ ปริมาณสุทธิ 50 มล. ราคา 499 บาท และ 3.เวล ยู รีไวทัลไลซิ่ง อินเทนส์ คลีนซิ่ง เจล คลีนซิ่ง เจล สูตรพิเศษ นวัตกรรมการทำความสะอาดผิวอย่างอ่อนโยนและมีประสิทธิภาพ มอบผิวที่สะอาดอย่างล้ำลึก โดยไม่ทำลายโครงสร้างตามธรรมชาติของผิว ปริมาณสุทธิ 100 มล. ราคา 299 บาท
“แบรนด์ เวล ยู ถือว่าประสบความสำเร็จเป็นอย่างมาก จากการจำหน่ายผลิตภัณฑ์คอลลาเจน และยังคงเป็นสินค้าที่มียอดขายอันดับ 1 นับตั้งแต่เปิดตัว และเราได้ต่อยอดความสำเร็จด้วยการออกอาหารเสริมใหม่ๆ กว่า 15 รายการในปีนี้ โดยฐานลูกค้าหลักของแบรนด์ เวล ยู คือกลุ่มอายุ 35+ ที่ใส่ใจและดูแลสุขภาพ การออกสินค้ากลุ่มสกินแคร์ในครั้งนี้ จะเป็นการเพิ่มฐานลูกค้าใหม่ที่อายุน้อยลง (30+) และสามารถขยายช่องทางการขายไปยังออนไลน์ซึ่งเป็นช่องทางสำคัญของกลุ่มนี้อีกด้วย” คุณพรพรรณ กล่าวปิดท้าย
สำหรับผู้สนใจสามารถหาซื้อ เวล ยู รีวิทัลไลท์ซิ่ง อินเทนส์ เซต ได้แล้วที่ well u official store ใน Shopee และ Lazada หรือช่องทาง RS Mall 1781 โดยสามารถติดตามความเคลื่อนไหวต่างๆ ของแบรนด์ เวล ยู ได้ที่ www.well-u.com, https://www.facebook.com/welluofficial และติดตามข่าวสารของ อาร์เอส กรุ๊ป ได้ที่ www.rs.co.th และ https://www.facebook.com/RSGROUPOFFICIAL